pythainlp/thaigov-v2-corpus-22032023 huggingface dataset:
วันจันทร์ที่ 4 เมษายน 2565
สธ.เผย พบ 1 รายติดเชื้อโควิดใกล้เคียงสายพันธุ์ลูกผสม XJ แต่ยังต้องรอผลสรุปจาก GISAID
กระทรวงสาธารณสุข เผย การติดเชื้อ 2 สายพันธุ์ในคนเดียวมีโอกาสเกิดสายพันธุ์ลูกผสมหรือไฮบริดได้ ขณะนี้พบผู้ป่วย 1 ราย ถอดรหัสพันธุกรรมแล้วพบใกล้เคียงสายพันธุ์ลูกผสม XJ แต่ยังต้องรอผลสรุปจาก GISAID อีกครั้ง
กระทรวงสาธารณสุข เผย การติดเชื้อ2 สายพันธุ์ในคนเดียวมีโอกาสเกิดสายพันธุ์ลูกผสมหรือไฮบริดได้ ขณะนี้พบผู้ป่วย 1 ราย ถอดรหัสพันธุกรรมแล้วพบใกล้เคียงสายพันธุ์ลูกผสม XJ แต่ยังต้องรอผลสรุปจาก GISAID อีกครั้ง ย้ำสถานการณ์โอมิครอนในขณะนี้เชื้อแพร่ง่าย มีโอกาสติดเชื้อสูง ต้องป้องกันตนเองอย่างเคร่งครัดและฉีดวัคซีนเข็มกระตุ้นเพิ่มภูมิคุ้มกัน
วันนี้ (4 เมษายน 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ พร้อมด้วย นพ.บัลลังก์ อุปพงษ์ รองอธิบดีกรมวิทยาศาสตร์การแพทย์ แถลงเรื่อง การเฝ้าระวังสายพันธุ์โควิด 19 โดย นพ.ศุภกิจกล่าวว่า จากการเฝ้าระวังสายพันธุ์โควิด 19 ระหว่างวันที่ 26 มี.ค. - 1 เม.ย. 2565 จำนวน 1,933 ราย พบว่าเป็นโอมิครอน 99.84%โดยเป็นสายพันธุ์ย่อยBA.2 มากขึ้นถึง 92.2% และในอนาคตอันใกล้ BA.1 อาจจะหายไป ส่วนการเกิดการกลายพันธุ์เป็นธรรมชาติของไวรัส ซึ่งการติดเชื้อจำนวนมากจะมีโอกาสเกิดการกลายพันธุ์ได้ โดยการติดเชื้อ 2 สายพันธุ์ขึ้นไปในคนเดียว (Mixed Infection) จะมีโอกาสเกิดการผสมพันธุ์เป็นตัวใหม่หรือ “ไฮบริด” ซึ่งมีระบบการเรียกโดยใช้ “X” นำหน้า ขณะนี้มีประมาณ 17 ตัว ตั้งแต่ XA ถึง XS แต่ในระบบเฝ้าระวังของโลกคือ GISAID มีการยอมรับว่าเป็นลูกผสมจริง 3 ตัว คือ XA, XB และ XC
นพ.ศุภกิจกล่าวต่อว่า สำหรับไวรัสที่พบตั้งแต่XD ลงไป ยังอยู่ในขั้นที่ต้องวิเคราะห์ข้อมูลมากขึ้นก่อนจะสรุปได้ว่าเป็นตัวใหม่จริง ทั้งนี้ พบว่าสายพันธุ์ลูกผสมหลายตัวมาจากโอมิครอนสายพันธุ์ย่อย BA.1 + BA.2 เช่น XE XG XH XJ เป็นต้น โดยพบในประเทศที่แตกต่างกัน แต่ที่ต้องกำหนดชื่อแตกต่างกันเนื่องจากมีรหัสพันธุกรรมแตกต่างกัน และตำแหน่งที่ผสมไม่ตรงกัน โดยกรมวิทยาศาสตร์การแพทย์มีการถอดรหัสพันธุกรรม เพื่อเฝ้าระวังสายพันธุ์สัปดาห์ละ 500-600 ราย พบว่า มี 1 ราย ที่ใกล้เคียงกับ “XJ” ที่พบครั้งแรกในฟินแลนด์ซึ่งเป็นBA.1 + BA.2 เช่นกัน โดยเป็นผู้ป่วยชายไทย อายุ 34 ปี อาชีพพนักงานขนส่ง ซึ่งมีโอกาสพบเจอคนจำนวนมากทำให้มีโอกาสติดเชื้อ 2 สายพันธุ์ขึ้นไปในคนเดียวได้ง่าย และมีโอกาสผสมพันธุ์เป็นตัวใหม่ โดยส่งตัวอย่างมาจากโรงพยาบาลแห่งหนึ่งใน กทม. ตรวจพบตั้งแต่วันที่ 22 กุมภาพันธ์ 2565 มีประวัติฉีดวัคซีน 2 เข็ม ซึ่งผู้ป่วยรายนี้รักษาหายเป็นปกติแล้ว และกรมฯ ได้ส่งข้อมูลไปยัง GISAID ซึ่งต้องรอการวิเคราะห์ข้อมูลอีกมากก่อนจะสรุปว่าเป็นลูกผสมจริงหรือไม่ และอาจจะใช้ชื่อ XJ หรือไม่ก็ได้
“สำหรับสายพันธุ์XJ ยังไม่มีข้อมูลเรื่องการแพร่เร็วหรือรุนแรง เพราะเบื้องต้น จะต้องตรวจหาตำแหน่งที่มีการเปลี่ยนแปลงรหัสพันธุกรรมก่อน และมาพิจารณาว่าตำแหน่งที่เปลี่ยนนั้นมีโอกาสหลบภูมิ ทำให้รุนแรง หรือแพร่เร็วมากขึ้นหรือไม่ ดังนั้น ประชาชนยังไม่ต้องกังวลเรื่องสายพันธุ์ลูกผสม ส่วนสายพันธุ์ย่อย BA.2 ที่กำลังเกิดขึ้นในขณะนี้ มีการแพร่เชื้อเร็ว ทำให้มีโอกาสติดเชื้อมากขึ้น จึงขอให้หลีกเลี่ยงพฤติกรรมเสี่ยงและป้องกันตนเองอย่างเคร่งครัด โดยเฉพาะเรื่องการสวมหน้ากากอนามัย และหลีกเลี่ยงการรับประทานอาหารร่วมกัน รวมถึงต้องฉีดวัคซีนเข็มกระตุ้นเพื่อเพิ่มภูมิคุ้มกัน” นพ.ศุภกิจกล่าว
******************************* 4 เมษายน 2565
วันพุธที่ 25 พฤษภาคม 2565
โฆษกรัฐบาลเผย กบน.ตรึงราคาน้ำมันดีเซลไม่เกิน 32 บาท/ลิตร ถึง 29 พ.ค. ลดผลกระทบประชาชน-ผู้ปกครองช่วงเปิดเทอม ตามนโยบายรัฐบาล “นายกฯ” ย้ำขอคนไทยช่วยกันประหยัดพลังงาน
โฆษกรัฐบาลเผย กบน.ตรึงราคาน้ำมันดีเซลไม่เกิน 32 บาท/ลิตร ถึง 29 พ.ค. ลดผลกระทบประชาชน-ผู้ปกครองช่วงเปิดเทอม ตามนโยบายรัฐบาล “นายกฯ” ย้ำขอคนไทยช่วยกันประหยัดพลังงาน ใช้รถยนต์ส่วนตัวเท่าที่จำเป็น
วันที่ 25 พ.ค. 65 นายธนกร วังบุญคงชนะ โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เฝ้าติดตามสถานการณ์พลังงานส่งผลกระทบต่อประชาชน ยิ่งโดยเฉพาะช่วงนี้มีการเปิดเทอมของนักเรียน ทำให้มีการเดินทางมากขึ้น ซึ่งล่าสุดที่ประชุมคณะกรรมการบริหารกองทุนน้ำมันเชื้อเพลิง (กบน.) ได้มีมติตรึงราคาน้ำมันดีเซลไว้ที่ 31.94 บาทต่อลิตร ต่อไปอีกจนถึง 29 พ.ค. นี้ และจากนั้นจะพิจารณากำหนดราคาใหม่อีกครั้ง โดยการตรึงราคาดังกล่าวเป็นการตรึงต่อเนื่องหลังเริ่มปรับราคาดีเซล 2 บาทต่อลิตร จาก 29.94 บาทต่อลิตร เป็น 31.94 บาทต่อลิตร มีผลตั้งแต่วันที่ 1 พ.ค. ที่ผ่านมา สำหรับสาเหตุการตรึงราคาครั้งนี้ มาจากสถานการณ์ราคาน้ำมันที่ยังสามารถรับมือได้ ซึ่งราคาดีเซลตลาดโลกอยู่ในกรอบ 130-138 เหรียญสหรัฐต่อบาร์เรล สำหรับฐานะกองทุนน้ำมัน ล่าสุดวันที่ 22 พ.ค. 65 ติดลบแล้ว 76,291 ล้านบาท คาดว่าสัปดาห์หน้าจะติดลบถึง 8 หมื่นล้านบาท โดยกองทุนน้ำมันฯ อุดหนุนดีเซลอยู่ลิตรละ 5.73 บาทต่อลิตร
โฆษกประจำสำนักนายกรัฐมนตรี กล่าวต่อว่า สำหรับราคาน้ำมันเฉลี่ยในอาเซียน ณ วันที่ 23 พ.ค. 65 มีดังนี้ น้ำมันเบนซิน สิงคโปร์ อยู่ที่ 81.11 บาท/ลิตร ลาว อยู่ที่ 61.68 บาท/ลิตร ฟิลิปปินส์ อยู่ที่ 48.42 บาท/ลิตร กัมพูชา อยู่ที่ 47.90 บาท/ลิตร เวียดนาม อยู่ที่ 44.58 บาท/ลิตร ไทย อยู่ที่ 42.95 บาท/ลิตร ขณะที่น้ำมันดีเซล สิงคโปร์ อยู่ที่ 75.62 บาท/ลิตร ฟิลิปปินส์ อยู่ที่ 48.32 บาท/ลิตร ลาว อยู่ที่ 47.13 บาท/ลิตร กัมพูชา อยู่ที่ 46.63 บาท/ลิตร อินโดนีเซีย อยู่ที่ 43.89 บาท/ลิตร เมียนมา อยู่ที่ 42.16 บาท/ลิตร เวียดนาม อยู่ที่ 39.63 บาท/ลิตร ไทย อยู่ที่ 31.94 บาท/ลิตร โดยราคาขายน้ำมันแต่ละประเทศ มีปัจจัยทางด้านราคา คือ 1) แต่ละประเทศสมาชิกมีมาตรการภาษี และระบบการเก็บเงินเข้ากองทุนหรืออุดหนุนราคาพลังงานที่แตกต่างกัน 2) ในหลายประเทศเพื่อนบ้านยังมีการอุดหนุนราคากันอยู่ 3) ประเทศไทยสนับสนุนการใช้น้ำมันแก๊สโซฮอล์ ให้การอุดหนุนราคาโดยกองทุนน้ำมันฯ จึงทำให้ราคาน้ำมันแก๊สโซฮอล์ถูกกว่าเบนซิน
“การที่ กบน. พิจารณาตรึงราคาน้ำมันดีเซล ก็เพื่อต้องการลดผลกระทบประชาชน ผู้ปกครอง จากการเปิดเทอมซึ่งมีภาระค่าครองชีพสูงขึ้น ซึ่งเป็นไปตามนโยบายของรัฐบาล ทั้งนี้ สถานการณ์ราคาน้ำมันตลาดโลก คาดว่าจะยังคงมีทิศทางปรับขึ้นหลังจากที่จีนคลายล็อกดาวน์ อีกทั้งสถานการณ์ความขัดแย้งระหว่างรัสเซียกับยูเครนยังคงยืดเยื้อ ซึ่งสถานการณ์ราคาน้ำมันที่ปรับตัวสูงขึ้นรายวันนี้ นายกรัฐมนตรียืนยันว่ารัฐบาลจะพยายามคลี่คลายสถานการณ์ให้ได้มากที่สุด จะบรรเทาความเดือดร้อนของประชาชนให้ได้มากที่สุด ในเกณฑ์ที่รัฐบาลสามารถรองรับได้และตามงบประมาณที่มีอยู่ พร้อมย้ำว่าสิ่งสำคัญที่สุดในวันนี้ ขอให้คนไทยทุกคนช่วยกันประหยัดพลังงานให้ได้มากที่สุด ใช้รถยนต์ส่วนตัวเท่าที่จำเป็น เพราะราคาน้ำมันสูงขึ้นทุกวัน ทุกคนต้องเตรียมตัวให้พร้อมรองรับสถานการณ์ที่เกิดขึ้นในโลก ที่มีผลกระทบกับประเทศไทยและทั่วโลก” โฆษกประจำสำนักนายกรัฐมนตรีกล่าว
วันอาทิตย์ที่ 11 กรกฎาคม 2564
รัฐมนตรีว่าการกระทรวงยุติธรรม ประกาศตามล่า 411 แพะคดีอาญา รับเงินเยียวยาตามกฎหมาย มอบยุติธรรมจังหวัดเร่งลงพื้นที่สืบหา
รัฐมนตรีว่าการกระทรวงยุติธรรม ประกาศตามล่า 411 แพะคดีอาญา รับเงินเยียวยาตามกฎหมาย มอบยุติธรรมจังหวัดเร่งลงพื้นที่สืบหา พร้อมวอนญาติพี่น้องช่วยตามตัว-แจ้งเบาะแส ยันต้องได้ทุกคนตามสิทธิ
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวว่า ข้อมูลของจำเลยในคดีอาญาที่ได้รับการปล่อยตัวตามคำสั่งศาลจากกรมราชทัณฑ์ขณะนี้มี 411 ราย โดยแบ่งเป็น กทม. 26 ราย ซึ่งยื่นเรื่องขอเยียวยาแล้ว 7 ราย ติดต่อทางโทรศัพท์ 4 ราย คดียังไม่สิ้นสุด 5 รายและยังติดต่อไม่ได้ 10 ราย ส่วนต่างจังหวัดมี 385 ราย อยู่ระหว่างประสานให้สำนักงานยุติธรรมจังหวัดทั่วประเทศลงพื้นที่ติดตาม โดยมี 5 ขั้นตอนหลักคือ 1. ตรวจหาที่อยู่และข้อมูลการยื่นคำขอผ่านระบบไอที 2.ประสานญาติพี่น้อง 3.ประสานผู้นำชุมชน 4.เจ้าหน้าที่กรมคุ้มครองสิทธิและเสรีภาพลงพื้นที่ และ5.ประสานเป็นหนังสือเพื่อแจ้งสิทธิ ซึ่งเรื่องนี้เป็นนโยบายของกระทรวงยุติธรรมในการติดตามคนที่ตกเป็นแพะในคดีอาญาให้ได้รับสิทธิเยียวยาตามกฎหมาย ต้องยอมรับว่าหลายรายติดต่อได้ยาก แม้ว่าจะติดตามตามที่อยู่และภูมิลำเนา เพราะหลายรายไม่ได้อยู่ตามที่อยู่ที่ระบุไว้ แต่เราต้องทำให้ได้เพื่อให้ทุกคนได้รับการช่วยเหลือตามสิทธิที่ควรได้
นายสมศักดิ์ กล่าวอีกว่า แพะในคดีอาญา ได้แก่ จำเลยที่ถูกดำเนินคดีโดยพนักงานอัยการ หรือถูกคุมขังระหว่างพิจารณาคดี โดยมีหลักฐานชัดเจนหรือศาลพิพากษาถึงที่สุดว่าไม่ได้เป็นผู้กระทำความผิด มีสิทธิยื่นขอรับเงินช่วยเหลือเยียวยาได้จากกรมคุ้มครองสิทธิและเสรีภาพ และหน่วยงานต่างๆ ทั่วประเทศ คือ เรือนจำและทัณฑสถาน สำนักงานยุติธรรมจังหวัด สถานพินิจและคุ้มครองเด็กและเยาวชน และศูนย์ฝึกอบรมเด็กและเยาวชน หากคณะกรรมการอนุมัติคำร้องจะได้รับ ค่าทดแทนการถูกคุมขังวันละ 500 บาทคำนวณจากวันที่ถูกขังตามกฎหมายกำหนด ค่ารักษาพยาบาล ไม่เกิน 40,000 บาท ค่าฟื้นฟูสมรรถภาพ ไม่เกิน 50,000 บาท ค่าขาดประโยชน์ทำมาหาได้ตามอัตราจ้างขั้นต่ำของจังหวัด และค่าใช้จ่ายในการดำเนินคดี หรือค่าใช้จ่ายอื่นในการดำเนินคดี ไม่เกิน 30,000 บาท ส่วนกรณีเสียชีวิต จะได้รับค่าทดแทน 100,000 บาท ค่าจัดการศพ 20,000 บาท ค่าขาดอุปการะเลี้ยงดู ไม่เกิน 40,000 บาท และ ค่าความเสียหายอื่น ไม่เกิน 40,000 บาท
"ในช่วงนี้เป็นช่วงวิกฤตโควิด-19 ทำให้การเยียวเหยื่อและผู้เสียหายในคดีอาญาทำได้น้อยลงยังไม่ถึงเป้าหมายที่วางไว้ ซึ่งเราต้องเร่งบริหารประชาชน ตามนโยบายยุติธรรมเชิงรุก สร้างสุขให้ประชาชน ซึ่งผมได้กำชับให้ยุติธรรมจังหวัดทั่วประเทศเร่งดำเนินการ เพราะนี่เป็นภารกิจใหญ่ และผมต้องขอร้องญาติพี่น้องของแพะทุกคนให้ช่วยตามตัว และแจ้งเบาะแสเพื่อมารับเงินในส่วนนี้ เพราะเป็นสิทธิที่ทุกคนควรได้รับ"นายสมศักดิ์ กล่าว
วันจันทร์ที่ 9 พฤษภาคม 2565
รฟท. เดินหน้า “โครงการ 1+1=0 รถไฟไทยปลอดภัยทุกเส้นทาง” ประจำปี 2565
ลงพื้นที่ให้ความรู้ชุมชน ขับขี่ยานพาหนะผ่านจุดตัดเสมอระดับทางรถไฟรถยนต์อย่างปลอดภัย เพื่อลดอุบัติเหตุให้เหลือศูนย์ พร้อม แจกจ่ายผลผลิตโครงการต้นแบบสถานี/ซุ้มสวยงาม พืชผักกินได้ บรรเทาภาระค่าครองชีพแก่ประชาชน
นายนิรุฒ มณีพันธ์ ผู้ว่าการรถไฟแห่งประเทศไทย (รฟท.) กระทรวงคมนาคม เปิดเผยว่า ตามที่นายศักดิ์สยาม ชิดชอบ รัฐมนตรีว่าการกระทรวงคมนาคม มอบนโยบายให้หน่วยงานในสังกัดกระทรวงคมนาคม ดำเนินโครงการรณรงคค์สร้างความปลอดภัยในการใช้รถใช้ถนน เพื่อลดการเกิดอุบัติเหตุให้เหลือศูนย์นั้นรฟท. จึงได้ดำเนิน “โครงการ 1+1=0 รถไฟไทยปลอดภัยทุกเส้นทาง”ขึ้น โดยเน้นสร้างการมีส่วนร่วมระหว่าง รฟท. กับชุมชน ในการให้ความรู้เกี่ยวกับการขับขี่ยานพาหนะผ่านบริเวณจุดตัดทางรถไฟอย่างถูกต้อง ตลอดจนปลูกฝังจิตสำนึกในการใช้เส้นทางอย่างระมัดระวัง
สำหรับโครงการ 1+1=0 รถไฟไทยปลอดภัยทุกเส้นทาง ประจำปี 2565 ได้เพิ่มความเข้มข้นในการรณรงค์ลดอุบัติเหตุของผู้ขับขี่ยานพาหนะผ่านจุดตัดทางรถไฟทั่วประเทศ โดยกำหนดให้สถานีรถไฟเป็นศูนย์กลางในการประสานงาน ให้ความรู้แก่เครือข่ายชุมชน โรงเรียน ให้เกิดความเข้าใจที่ถูกต้องเกี่ยวกับสัญลักษณ์จราจรบริเวณจุดตัดทางรถไฟฯ ประกอบด้วย กิจกรรมให้ความรู้ด้านกฎหมายโดยผู้เชี่ยวชาญของ รฟท. การจัดนิทรรศการให้ความรู้เกี่ยวกับสัญลักษณ์จราจรบริเวณจุดตัดรถไฟ การลงพื้นที่รณรงค์ให้ความรู้ตราสัญลักษณ์บริเวณทางรถไฟ ตลอดจนมอบสัญลักษณ์ภารกิจส่งต่อความห่วงใย 1+1 = 0 รถไฟปลอดภัยทุกเส้นทาง
นายนิรุฒกล่าวต่อว่า ปัจจุบันโครงข่ายทางรถไฟทั่วประเทศ มีจุดตัดเสมอระดับทางรถไฟและรถยนต์อยู่ 2,457 จุด แบ่งเป็น ทางตัดที่มีป้ายจราจรเตือน 984 แห่ง ทางตัดที่มีคานกั้นถนน (รวมคานกั้นอัตโนมัติ) 410 แห่ง ทางตัดที่มีไฟเตือน ไม่มีคานกั้นถนน 259 แห่ง ทางตัดที่มีสะพานข้าม (Overpass) 144 แห่ง ทางตัดที่มีอุโมงค์ลอด (Underpass) 117 แห่ง ทางตัดผ่านของเอกชน 5 แห่ง และทางลักผ่าน (ผิดกฎหมาย) 539 แห่ง ดังนั้น จึงจำเป็นต้องรณรงค์ให้ความรู้เพื่อลดอุบัติเหตุของผู้ขับขี่บริเวณจุดตัดทางรถไฟอย่างต่อเนื่อง โดยมีคำแนะนำเน้นย้ำใน 4 ข้อ ดังนี้
1.หยุดรถให้ห่างจากทางรถไฟไม่น้อยกว่า 5 เมตร ไม่ว่าจะมีเครื่องหมายหรือเสียงสัญญาณระวังรถไฟหรือไม่ก็ตาม ต้องรอให้แน่ใจว่าไม่มีรถไฟวิ่งผ่านหรือรถไฟวิ่งผ่านไปแล้ว จึงจะขับรถผ่านไปได้
2.ห้ามขับรถแซงขึ้นหน้ารถอื่นภายในระยะ 30 เมตร ก่อนถึงทางเดินรถที่ตัดข้ามทางรถไฟ
3.หากต้องการจอดรถ ต้องจอดรถในระยะไม่ต่ำกว่า 15 เมตรก่อนถึงทางรถไฟ
4.หากเห็นป้ายสัญลักษณ์ ได้แก่ ป้ายหยุด ป้ายเตือนรูปกากบาท“ระวังรถไฟ” ป้ายทรงสีเหลี่ยมขนมเปียกปูนสีอำพันมีเครื่องจักรไอน้ำและรั้วกั้น ให้ชะลอความเร็ว และดูให้แน่ใจว่าไม่มีรถไฟแล่นผ่านมา
ในโอกาสนี้ รฟท. ยังได้ดำเนินกิจกรรมสานสัมพันธ์ร่วมกับชุมชนในพื้นที่ใกล้เคียงสถานีและทางรถไฟ โดยนำผลผลิตทางการเกษตร พืชผัก สมุนไพรที่ได้จากโครงการต้นแบบสถานี/ซุ้มสวยงาม พืชผักกินได้ นำไปแจกจ่ายฟรีแก่ประชาชน ในพื้นที่ ณ ซุ้มเครื่องกั้นทางผ่านเสมอระดับ สถานีน้ำพอง อำเภอน้ำพอง จังหวัดขอนแก่น เพื่อช่วยเหลือในการลดค่าครองชีพให้แก่ประชาชน และบรรเทาความเดือดร้อนจากสถานการณ์การแพร่ระบาดของโรคติดเชื้อไวรัส COVID-19 อีก สำหรับผู้ที่ต้องการสอบถามข้อมูลเกี่ยวกับการขับขี่พาหนะผ่านจุดตัดทางรถไฟ เพิ่มเติมติดต่อได้ที่ ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือเฟซบุ๊กแฟนเพจทีมพีอาร์การรถไฟแห่งประเทศไทย
วันอังคารที่ 12 เมษายน 2565
​PM congratulates Thailand’s 16th consecutive AFF Futsal Championship
​PM congratulates Thailand’s 16th consecutive AFF Futsal Championship
April 11, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha congratulated Thailand national futsal team for taking home its 16thAFF Futsal Championship title after beating Indonesia national team at the Indoor Stadium Hua Mark, Bangkok, on April 10, 2022. He praised the athletes for their strong will and dedication, and commended all concerned parties who have contributed to the success. The Thai Government commits to continuously support and enhance potentials of Thai athletes of all types of sports at the international stage to enhance the country’s positive image and the happiness of the Thai people.
According to the Government Spokesperson, Thailand national futsal team continued its winning streak by beating Vietnam in the semi-final, and Indonesia by the score 5-3 on penalties, to take home its 16thconsecutive AFF Futsal Championship title.
วันจันทร์ที่ 30 สิงหาคม 2564
ปลัด วธ. บันทึกเทปกล่าวรายงานพิธีเปิดการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน
บันทึกเทปกล่าวรายงานพิธีเปิดการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน
วันที่ ๓๐ สิงหาคม ๒๕๖๔ เวลา ๐๙.๓๐ น. นางยุพา ทวีวัฒนะกิจบวร ปลัดกระทรวงวัฒนธรรม บันทึกเทปกล่าวรายงานพิธีเปิดการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันจันทร์ที่ 18 กรกฎาคม 2565
“อนุชา” เผย สลากดิจิทัล 7,167,500 ใบ ขายหมดแล้ว  ภายใน 25 ชั่วโมง ยืนยันรัฐบาลต้องการให้ประชาชนได้รับความเป็นธรรม ซื้อสลากได้จริงในราคา 80 บาท
“อนุชา” เผย สลากดิจิทัล 7,167,500 ใบ ขายหมดแล้ว  ภายใน 25 ชั่วโมง ยืนยันรัฐบาลต้องการให้ประชาชนได้รับความเป็นธรรม ซื้อสลากได้จริงในราคา 80 บาท
นายอนุชา นาคาศัย รัฐมนตรีประจำสำนักนายกรัฐมนตรี ประธานคณะกรรมการแก้ไขปัญหาการจำหน่ายสลากเกินราคา เผย สลากดิจิทัล งวดวันที่ 1 สิงหาคม 2565 จำนวน 7,167,500 ใบ จำหน่ายผ่านแอป “เป๋าตัง” จำหน่ายหมดแล้ว ณ เวลา 13.57 น. ของวันนี้ (18 ก.ค.) ถือเป็นการตอบรับที่ดีจากผู้ซื้อสลากดิจิทัลผ่านแอป “เป๋าตัง” ใช้เวลาขายทั้งหมดโดยประมาณเพียง 25 ชั่วโมง มีตัวแทนจำหน่ายเข้าร่วมจำนวน 14,335 ราย มีจำนวนผู้ซื้อ 1,164,939 ราย
รัฐมนตรีประจำสำนักนายกรัฐมนตรีย้ำ รัฐบาลคำนึงถึงความเดือดร้อนของประชาชนทุกกลุ่ม และมีเจตนาที่ต้องการแก้ปัญหาสลากแพง โดยไม่มีการเลือกปฏิบัติกลุ่มใดกลุ่มหนึ่งเป็นการเฉพาะ คำนึงถึงประชาชนทุกคนทั่วประเทศจะต้องได้รับความเป็นธรรม สามารถซื้อสลากฯ ได้ในราคา 80 บาท สำหรับการพิจารณาเพิ่มจำนวนสลากดิจิทัล จะมีการพิจารณาอย่างรอบคอบทุกด้าน ขอให้ผู้ค้าสลากรายย่อยอย่าเป็นกังวล ชึ่งจะต้องรักษาความสมดุลระหว่างผู้ค้าในระบบเก่าและระบบดิจิทัลให้สอดคล้องสัมพันธ์กันสามารถอยู่ร่วมกันได้ ยืนยัน รัฐบาลมีความตั้งใจที่จะดูแลพี่น้องประชาชนที่เป็นผู้ค้าสลากทุกกลุ่ม รัฐบาลจะร่วมมือกับสำนักงานสลากกินแบ่งรัฐบาลและหน่วยงานที่เกี่ยวข้องให้ความช่วยเหลือเยียวยาผู้ค้าสลากรายย่อยต่อไป
.............................
วันอาทิตย์ที่ 27 มีนาคม 2565
มท.1 เป็นประธานปิดอบรมหลักสูตรนายอำเภอรุ่นที่ 79 รุ่นที่ 80 และรุ่นที่ 81
มท.1 เป็นประธานปิดอบรมหลักสูตรนายอำเภอรุ่นที่ 79 รุ่นที่ 80 และรุ่นที่ 81 เน้นย้ำ นายอำเภอต้องเป็นผู้ประพฤติปฏิบัติตนให้เป็นที่น่าเชื่อถือศรัทธาต่อสาธารณชน ทุ่มเทกำลังกาย กำลังใจ ทำงานเพื่อประโยชน์ของพี่น้องประชาชนและประเทศชาติสืบไป
เมื่อวันที่ 25 มี.ค. 65 เวลา 13.30 น. ที่หอประชุมอนุสรณ์ 100 ปี มหาดไทย วิทยาลัยการปกครอง อำเภอธัญบุรี จังหวัดปทุมธานี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานในพิธีปิดการศึกษาอบรมหลักสูตรนายอำเภอ รุ่นที่ 79 รุ่นที่ 80 และรุ่นที่ 81 โดยมี นายชัยวัฒน์ ชื่นโกสุม รองปลัดกระทรวงมหาดไทย หัวหน้ากลุ่มภารกิจด้านพัฒนาชุมชนและส่งเสริมการปกครองท้องถิ่น นายนิรัตน์ พงษ์สิทธิถาวร รองปลัดกระทรวงมหาดไทย หัวหน้ากลุ่มภารกิจด้านสาธารณภัยและพัฒนาเมือง นายไตรภพ วงศ์ไตรรัตน์ หัวหน้าผู้ตรวจราชการกระทรวงมหาดไทย นายธนาคม จงจิระ อธิบดีกรมการปกครอง นายประยูร รัตนเสนีย์ อธิบดีส่งเสริมการปกครองท้องถิ่น นายณรงค์ศักดิ์ โอสถธนากร ผู้ว่าราชการจังหวัดปทุมธานี ผู้บริหารกรมการปกครอง หัวหน้าส่วนราชการ นายอำเภอในพื้นที่จังหวัดปทุมธานี ผู้สำเร็จการศึกษาอบรมหลักสูตรนายอำเภอ รุ่นที่ 79 รุ่นที่ 80 และรุ่นที่ 81 จำนวน 315 คน ร่วมในพิธี
โอกาสนี้ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย มอบประกาศนียบัตรแก่ผู้สำเร็จการศึกษาอบรมหลักสูตรนายอำเภอ รุ่นที่ 79 รุ่นที่ 80 และรุ่นที่ 81 พร้อมกล่าวให้โอวาทโดยมีใจความสำคัญว่า “ขอให้ตระหนักว่างานในหน้าที่ของ “นายอำเภอ” มีขอบเขตความรับผิดชอบกว้างขวาง ทั้งที่เป็นภารกิจของกระทรวงมหาดไทย ของกรมการปกครองโดยตรง งานของส่วนราชการอื่น และงานตามนโยบายของรัฐบาล ซึ่งจะต้องอำนวยการขับเคลื่อนและกำกับดูแลเพื่อให้การปฏิบัติงานในพื้นที่บังเกิดผลอย่างเป็นรูปธรรม นายอำเภอจึงเป็นบุคลากรที่มีความสำคัญที่สุดต่อผลสัมฤทธิ์ของการปฏิบัติราชการเพื่อพี่น้องประชาชน ทั้งในแง่ของการบำบัดทุกข์ บำรุงสุข การให้บริการ การเสริมสร้างคุณภาพชีวิตที่ดี ตลอดจนการรักษาความสงบเรียบร้อยควบคู่กับการอำนวยความเป็นธรรม ดังนั้น ผู้ที่ดำรงตำแหน่งนายอำเภอจึงต้องมีความพร้อมทั้งความรู้ ความสามารถ มีความเป็นผู้นำและเป็นนักบริหารที่มีคุณธรรม จริยธรรม ประพฤติปฏิบัติตนให้เป็นที่น่าเชื่อถือศรัทธาต่อสาธารณชน ทุ่มเทกำลังกาย กำลังใจ ปฏิบัติหน้าที่ด้วยความเสียสละและรับผิดชอบ เพื่อประโยชน์ของพี่น้องประชาชน และประเทศชาติสืบไป”
นายธนาคม จงจิระ อธิบดีกรมการปกครอง กล่าวว่า การศึกษาอบรมหลักสูตรนายอำเภอ รุ่นที่ 79 รุ่นที่ 80 และรุ่นที่ 81 ได้ดำเนินการมาตั้งแต่วันที่ 8 พฤศจิกายน 2564 ถึงวันที่ 25 มีนาคม 2565 ใช้เวลาทั้งสิ้น 20 สัปดาห์ มีผู้สำเร็จการศึกษาอบรม รวมทั้งสิ้น 315 คน โครงสร้างของหลักสูตรประกอบด้วย เนื้อหาวิชาเกี่ยวกับการเป็นนายอำเภอในฐานะตัวแทนของรัฐบาล นายอำเภอของกรมการปกครอง การเป็นนักบริหารเชิงยุทธศาสตร์ การเป็นนายอำเภอที่มีคุณธรรม การเสริมสร้างภาวะผู้นำของนายอำเภอ เพื่อให้ผู้สำเร็จการศึกษาอบรมเป็นผู้มีวิสัยทัศน์ในการทำงาน มีทักษะการบริหาร และมีคุณธรรมในการปฏิบัติหน้าที่ โดยมีคณาจารย์และผู้ทรงคุณวุฒิจากหน่วยงานราชการ สถาบันการศึกษา ภาคธุรกิจเอกชน องค์กรพัฒนาเอกชน มาเป็นวิทยากรบรรยาย มีการอภิปรายและแลกเปลี่ยนความรู้ เพื่อพัฒนาวิสัยทัศน์การทำงานให้สอดคล้องและทันต่อการเปลี่ยนแปลงของบ้านเมือง
วันอาทิตย์ที่ 15 พฤษภาคม 2565
ออมสินยุคไฮเทค เปิดตัว “ออมสินเมตาเวิร์ส : GSB METAVERSE”
ออมสินยุคไฮเทค เปิดตัว “ออมสินเมตาเวิร์ส : GSB METAVERSE” ฉลองเฟสแรก จัดโปรเงินฝากเผื่อเรียกพิเศษ ดอกเบี้ยสูงสุด 10.90% เปิดให้จองสิทธิ์ 16 พ.ค. 65 แจกฟรี “กระปุกออมสิน Digital Art” รุ่นแรก และโปรโมชันมากมายบนโลกเสมือนจริง
นายวิทัย รัตนากร ผู้อำนวยการธนาคารออมสิน เปิดเผยว่า ปัจจุบันการเปลี่ยนแปลงทางเทคโนโลยีอย่างรวดเร็ว และวิถีชีวิตรูปแบบใหม่อันเป็นผลจากการแพร่ระบาดของโควิด-19 เป็นความท้าทายที่ธุรกิจต้องปรับตัวเพื่อก้าวให้ทันโลกยุคดิจิทัลภายใต้วิถีใหม่ ซึ่งธนาคารออมสินมองเห็นโอกาสยกระดับการบริการที่สามารถตอบโจทย์ดิจิทัลไลฟ์สไตล์ของลูกค้า จึงเปิดตัว “ออมสินเมตาเวิร์ส : GSB METAVERSE” ซึ่งนับเป็นธนาคารไทยแห่งแรก ที่เข้าบุกเบิกเปิดประสบการณ์ใหม่ให้กับลูกค้าบนโลกเสมือนจริง
ออมสินเมตาเวิร์ส หรือ GSB METAVERSE เฟสแรก เปิดตัวด้วยห้องพิพิธภัณฑ์กระปุกออมสิน 3 มิติ (Virtual Art Museum) ที่รวบรวมจัดแสดงกระปุกออมสินรุ่นหายาก ห้องจัดแสดงผลงานกระปุกออมสินลายดิจิทัลอาร์ต (Digital Art) ลวดลายพิเศษมีให้ชมที่ออมสินเมตาเวิร์สเท่านั้น ออกแบบโดยศิลปิน Digital Art ชื่อดัง อาทิ คุณปัณพัท (ยูน) เตชเมธากุล ในคอลเล็กชัน “109 ปี ธนาคารออมสิน” คุณเทอร์โบ หรือที่รู้จักกันในนาม BitToon กับคอลเล็กชัน “Cryptonian in Thai Society” คุณป๊อด โมเดิร์นด๊อก กับคอลเล็กชัน “ไหลมาเทมา” และห้องเกมส์ออนไลน์ ที่จะหมุนเวียนเกมส์ใหม่ ๆ มาให้ผู้ใช้งานได้สนุกสนานกับโปรโมชันชิงรางวัลกันเป็นประจำ
สำหรับโปรโมชันช่วงเปิดตัว ลูกค้าสามารถจองสิทธิ์ในระบบออมสินเมตาเวิร์ส เพื่อรับกระปุกออมสินลายพิเศษ “Grow Goal Go” ออกแบบโดยคุณปัณพัท (ยูน) เตชเมธากุล ที่ผลิตจำกัดจำนวนเพียง 15,000 ชิ้นในโอกาสพิเศษนี้เท่านั้น โดยใช้สมาร์ทโฟนเข้าสู่ออมสินเมตาเวิร์สผ่านเว็บไซต์ https://metaverse.gsb.or.th หรืออีกช่องทางคือที่เว็บไซต์ธนาคารออมสิน www.gsb.or.th (วิธีนี้ให้เข้าใช้ด้วยคอมพิวเตอร์ PC เท่านั้น) ตั้งแต่วันที่ 16 – 31 พฤษภาคม 2565 ผู้ที่ลงทะเบียนสำเร็จตรงตามเงื่อนไขที่กำหนด ธนาคารจะจัดส่งกระปุกให้ทางไปรษณีย์ ตามที่อยู่ที่ระบุไว้ในระบบลงทะเบียน ภายใน 60 วันนับจากวันที่หมดเขตโปรโมชัน นอกจากนี้ ยังมีโปรโมชันเงินฝากเผื่อเรียกพิเศษ 109 อัตราดอกเบี้ยแบบขั้นบันได สูงสุด 10.90% เปิดบัญชีขั้นต่ำ 10,000 บาท ฝากสูงสุดไม่เกินรายละ 500,000 บาท (เงื่อนไขเป็นไปตามหลักเกณฑ์ของธนาคาร) ซึ่งจะเปิดให้ลงทะเบียนจองสิทธิ์พร้อมกันในวันที่ 16 พฤษภาคม 2565 ที่ออมสินเมตาเวิร์สเท่านั้น พร้อมกันนี้ยังสามารถร่วมสนุกกับเกมส์สะสมเหรียญเพื่อลุ้นรับรางวัล Shopee Code มูลค่า 50 บาท วันละ 30 รางวัล หมดเขตการร่วมสนุกในวันที่ 31 สิงหาคม 2565 รายละเอียดโปรโมชันต่าง ๆ สามารถศึกษาได้ในระบบออมสินเมตาเวิร์ส
ทั้งนี้ ธนาคารมีแผนขยายขอบเขตการให้บริการของ “ออมสินเมตาเวิร์ส : GSB METAVERSE” ให้รองรับบริการหลากหลายยิ่งขึ้นในอนาคต โดยเฉพาะการเปิดให้จองสิทธิ์ผลิตภัณฑ์ทางการเงิน ไม่ว่าจะเป็นสินเชื่อ เงินฝาก และสลากออมสิน รวมถึงการเปิดพื้นที่สำหรับแชร์ประสบการณ์ องค์ความรู้ และกิจกรรมเชื่อมต่อโลกเสมือนจริงกับโลกความเป็นจริงที่น่าสนใจต่าง ๆ ซึ่งจะถูกนำมารวมไว้ที่ “ออมสินเมตาเวิร์ส : GSB METAVERSE”
วันพฤหัสบดีที่ 17 มิถุนายน 2564
ตั้งเป้า! เปิดประเทศให้ได้ภายใน 120 วัน
....
นายกรัฐมนตรีประกาศเป้าหมายเปิดประเทศภายใน 120 วัน เพื่อฟื้นฟูเศรษฐกิจ ให้ประชาชนสามารถกลับมาประกอบอาชีพได้ดังเดิม
.
เมื่อถึงเวลานั้นจะมีประชาชนที่ได้รับวัคซีนอย่างน้อยเข็มแรกแล้ว 50 ล้านคน ซึ่งพร้อมสู่การเปิดรับนักท่องเที่ยวเข้าประเทศไทยอีกครั้ง โดยนักท่องเที่ยวที่ฉีดวัคซีนครบโดสควรเดินทางเข้าประเทศไทยได้โดยไม่ต้องกักตัว เช่นเดียวกับคนไทย
.
นายกรัฐมนตรีกำชับทุกหน่วยงาน ผู้ว่าราชการทุกจังหวัด เตรียมการให้พร้อมสำหรับการเปิดให้ประชาชนได้กลับมาประกอบอาชีพได้ รวมถึงเดินหน้าฉีดวัคซีนให้ประชาชนในพื้นที่อย่างมีประสิทธิภาพด้วย
.
"แม้การตัดสินใจครั้งนี้จะมีความเสี่ยง แต่ถึงเวลาแล้วที่เราจะต้องยอมรับความเสี่ยงร่วมกัน เพื่อความอยู่รอดของประชาชน ให้ประเทศสามารถเดินหน้าต่อไปได้"
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันพุธที่ 23 กุมภาพันธ์ 2565
ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการ กอช. ภายในกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.) ภายในกระทรวงอุตสาหกรรม
ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการ กอช.ภายในกระทรวงอุตสาหกรรม
วันนี้ (23 กุมภาพันธ์ 2565) เวลา 14.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.) ภายในกระทรวงอุตสาหกรรม โดยมี นางวรวรรณ ชิตอรุณ รองปลัดกระทรวงอุตสาหกรรม นายทาวัณ ทวีถาวรสวัสดิ์ ผู้ช่วยปลัดกระทรวงอุตสาหกรรม และคณะกรรมการฯ เข้าร่วมประชุมเตรียมการ ณ ห้องประชุม อก.1 ชั้น 2 อาคารสำนักงานปลัดกระทรวงอุตสาหกรรม และประชุมผ่านสื่ออิเล็กทรอนิกส์ โปรแกรม Zoom
ที่ประชุมได้ร่วมกันพิจารณา ร่างแผนปฏิบัติการด้านการพัฒนาอุตสาหกรรมอิเล็กทรอนิกส์อัจฉริยะ (Smart Electronics) ระยะที่ 1 (พ.ศ.2564-2570) มาตรการส่งเสริมการอยู่ร่วมกันระหว่างชุมชนและอุตสาหกรรมด้วยการพัฒนาเมืองอุตสาหกรรมเชิงนิเวศ การแก้ไขปัญหาอุปสรรคด้านกฎหมายที่มีต่อการพัฒนาอุตสาหกรรม มาตรการส่งเสริมการผลิตและใช้ประโยชน์พลังงานหมุนเวียนจากวัสดุเหลือใช้ทางการเกษตรและก๊าซชีวภาพในอุตสาหกรรมเกษตร (อ้อยมันสำปะหลัง และปาล์มน้ำมัน) ตามโมเดลเศรษฐกิจ BCG และแนวการพัฒนาเกษตรอุตสาหกรรม
วันอังคารที่ 22 มิถุนายน 2564
ครั้งแรกของโลก เชื่อมโยงระบบการชำระเงินระบบพร้อมเพย์ (PromptPay) ของไทย และระบบเพย์นาว (PayNow) ของสิงคโปร์
ครั้งแรกของโลก เชื่อมโยงระบบการชำระเงินระบบพร้อมเพย์ (PromptPay) ของไทย และระบบเพย์นาว (PayNow) ของสิงคโปร์ รัฐบาลเดินหน้าพัฒนานวัตกรรมและความเชื่อมโยงในภูมิภาค ต่อยอดการขยายตัวเพื่อฟื้นฟูเศรษฐกิจ
นายอนุชา บูรพชัยศรี โฆษกประจำสำนักนายกรัฐมนตรีเปิดเผยว่า จากกรณีการเปิดตัวการเชื่อมโยงระบบการชำระเงินระหว่างประเทศไทยและประเทศสิงคโปร์ ผ่านความร่วมมือระหว่างธนาคารแห่งประเทศไทย (ธปท.) และธนาคารกลางสิงคโปร์ (Monetary Authority of Singapore: MAS) เป็นอีกตัวอย่างความสำเร็จของการผลักดันด้านการพัฒนาทางนวัตกรรมเพื่อเพิ่มความเชื่อมโยงในภูมิภาค ซึ่งพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้ให้นโยบายในการดำเนินการเพื่อพัฒนาความร่วมมือระหว่างประเทศ โดยเฉพาะอย่างยิ่งด้านเศรษฐกิจเพื่อต่อยอดรองรับการฟื้นฟูเศรษฐกิจให้กลับมาเข้มแข็งกว่าเดิม
โดยเป็นครั้งแรกของโลกที่มีการเชื่อมโยงระบบการชำระเงินรายย่อยของ 2 ประเทศ ได้แก่ ระบบพร้อมเพย์ (PromptPay) ของประเทศไทย และระบบเพย์นาว (PayNow) ของประเทศสิงคโปร์ ซึ่งผู้ใช้บริการของธนาคารพาณิชย์ที่ร่วมให้บริการชาวไทยและสิงคโปร์สามารถโอนเงินระหว่างประเทศได้ในจำนวนไม่เกิน 1,000 ดอลลาร์สิงคโปร์ หรือ 25,000 บาท ต่อวัน ผ่านแอปพลิเคชันของธนาคารพาณิชย์ที่ร่วมให้บริการ ผ่านหมายเลขโทรศัพท์มือถือของผู้รับโอน ไม่จำเป็นต้องใส่ข้อมูลอื่นเหมือนบริการโอนเงินระหว่างประเทศทั่วไป บริการนี้จะช่วยให้ผู้โอนสามารถโอนเงินได้อย่างรวดเร็ว ปลอดภัย ทำได้ทุกที่ทุกเวลาเสมือนกับการโอนเงินภายในประเทศ และใช้เวลาประมาณ 1-2 นาที เร็วกว่าการโอนเงินระหว่างประเทศส่วนใหญ่ในปัจจุบันซึ่งใช้เวลาเฉลี่ย 1 - 2 วัน
โฆษกฯ กล่าวว่าเป็นความสำเร็จของไทยในการเป็นผู้นำด้านการเชื่อมโยงโครงสร้างพื้นฐานด้านระบบการชำระเงินของประเทศต่าง ๆ ในอาเซียน ทั้งนี้ เชื่อมั่นว่าความสำเร็จนี้จะขยายผลต่อยอดรองรับ และเป็นเครื่องมืออำนวยความสะดวกให้ SMEs และการขยายตัวทางธุรกิจระหว่างประเทศ
วันพุธที่ 30 มิถุนายน 2564
กระทรวงยุติธรรม ประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๓/๒๕๖๔ ผ่านระบบการประชุมทางไกล (Video Conference)
กระทรวงยุติธรรม ประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๓/๒๕๖๔
ผ่านระบบการประชุมทางไกล (Video Conference)
ในวันพุธที่ ๓๐ มิถุนายน ๒๕๖๔ เวลา ๑๓.๐๐ น.ณ ห้องประชุม ๑๐ - ๐๑ อาคารกระทรวงยุติธรรมศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรมเป็นประธานการประชุมคณะกรรมการพิจารณาร่างกฎหมายของกระทรวงยุติธรรม ครั้งที่ ๓/๒๕๖๔ผ่านระบบการประชุมทางไกล (Video Conference)เพื่อพิจารณาร่างพระราชบัญญัติป้องกันการกระทำความผิดซ้ำของผู้กระทำความผิดอุกฉกรรจ์ที่ใช้ความรุนแรง พ.ศ. .... ตามที่สำนักงานกิจการยุติธรรมเสนอ
โดยร่างพระราชบัญญัติดังกล่าวมีสาระสำคัญเพื่อกำหนดมาตรการป้องกันการกระทำความผิดซ้ำของผู้กระทำความผิดอุกฉกรรจ์ที่ใช้ความรุนแรง เพื่อป้องกันสังคมและผู้เสียหายจากการกระทำความผิดอุกฉกรรจ์ ที่อาจเกิดขึ้นอีกและเพื่อส่งเสริมการแก้ไขฟื้นฟูผู้กระทำความผิดอุกฉกรรจ์ที่ใช้ความรุนแรง
โดยคำนึงถึงสิทธิและเสรีภาพของผู้ต้องคำสั่งดังกล่าวอย่างเหมาะสมนอกจากนี้ ที่ประชุมรับทราบรายงานสถานะความคืบหน้าการเสนอร่างกฎหมายของกระทรวงยุติธรรม ด้วย
วันพุธที่ 14 กรกฎาคม 2564
กรมการจัดหางานแจง กรณียกเลิกโครงการช่วยเหลือแรงงานต่างด้าวด้านสาธารณสุข
อธิบดีกรมการจัดหางาน ชี้แจง กรณีการเปิดเผยหนังสือกรมการจัดหางาน เรื่อง แจ้งยกเลิกการให้ความช่วยเหลือคนต่างด้าวด้านสาธารณสุข
นายไพโรจน์ โชติกเสถียร อธิบดีกรมการจัดหางาน ชี้แจง กรณีการเปิดเผยหนังสือกรมการจัดหางาน เรื่อง แจ้งยกเลิกการให้ความช่วยเหลือคนต่างด้าวด้านสาธารณสุข ลงวันที่ 5 กรกฎาคม 2564 ว่า โครงการดังกล่าวมีวัตถุประสงค์ในการตรวจคัดกรองโรคโควิด – 19 ให้แก่แรงงานต่างด้าวในกิจการที่มีความเสี่ยงและอยู่ในพื้นที่ควบคุมสูงสุดและเข้มงวด เพื่อช่วยเหลือแรงงานต่างด้าวในด้านสาธารณสุข โดยได้มอบหมายสำนักงานจัดหางานกรุงเทพมหานครพื้นที่ 1-10 ซึ่งอยู่ในพื้นที่เป้าหมาย สำรวจจำนวนแรงงานต่างด้าวในพื้นที่รับผิดชอบ เพื่อดำเนินการตามแผนที่วางไว้
“อย่างไรก็ดี เมื่อวันที่ 27 มิ.ย. 2564 คณะกรรมการโรคติดต่อกรุงเทพมหานคร ได้จัดการประชุมคณะกรรมการโรคติดต่อกรุงเทพมหานคร ครั้งที่ 14/2564 โดยมีผู้ว่าราชการกรุงเทพมหานคร เป็นประธาน ซึ่งได้ข้อสรุปว่า อำนาจในการตรวจคัดกรองโควิดในพื้นที่ควบคุมสูงสุดและเข้มงวด เป็นอำนาจของคณะกรรมการโรคติดต่อกรุงเทพมหานคร หรือคณะกรรมการโรคติดต่อจังหวัด ซึ่งจะเป็นผู้รับผิดชอบดูแลในเรื่องดังกล่าว ในส่วนกรมการจัดหางานไม่ได้นิ่งนอนใจ ขณะนี้อยู่ระหว่างเตรียมการช่วยเหลือแรงงานต่างด้าว 3 สัญชาติในด้านอื่นๆตามภารกิจของกรมการจัดหางานต่อไป” อธิบดีกรมการจัดหางาน กล่าว
วันเสาร์ที่ 21 พฤษภาคม 2565
โฆษกรัฐบาลเผย  ไทยเผชิญวิกฤติซ้อนวิกฤติ โควิด-19/สงคราม ที่ยืดเยื้อ ส่งผลกระทบสินค้า-พลังงาน “นายก”กำชับหน่วยงานสอดส่องดูแลประเมินสถานการณ์อย่างใกล้ชิด
โฆษกรัฐบาลเผย  ไทยเผชิญวิกฤติซ้อนวิกฤติ โควิด-19/สงคราม ที่ยืดเยื้อ ส่งผลกระทบสินค้า-พลังงาน “นายก”กำชับหน่วยงานสอดส่องดูแลประเมินสถานการณ์อย่างใกล้ชิด ยันใช้เงินกองทุนดูแลราคาน้ำมันเต็มที่
วันที่ 21 พ.ค. 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า สถานการณ์พลังงานในทั่วโลก รวมถึงประเทศไทย ได้รับผลกระทบของวิกฤตจากความขัดแย้ง ระหว่างรัสเซีย-ยูเครน ซึ่งเป็นการเผชิญวิกฤติซ้อนวิกฤติ หลังจากสถานการณ์การแพร่ระบาดของโรคโควิด–19 ที่ยืดยื้อทำให้ทรัพยากรที่เคยสมดุลต้องขาดแคลน มีผลให้ราคาสินค้า ราคาพลังงาน และค่าครองชีพปรับตัวสูงขึ้น โดยรัฐบาลได้เร่งแก้ปัญหาความเดือดร้อนของประชาชน เช่น วิกฤติพลังงาน สินค้าขาดแคลน ความยากจน เพื่อให้ประชาชนอยู่รอดอย่างพอเพียง ด้วยมาตรการลดค่าครองชีพ เช่น การช่วยเหลือเพื่อซื้อก๊าซหุงต้ม การช่วยเหลือค่าน้ำมันให้กับผู้ขับขี่มอเตอร์ไซค์รับจ้าง การช่วยลดภาระค่าไฟฟ้า การตรึงราคาขายปลีกน้ำมันดีเซล ตลอดจนการลดอัตราเงินสมทบของนายจ้างและลูกจ้างที่อยู่ในระบบประกันสังคม เป็นต้น
โฆษกประจำสำนักนายกรัฐมนตรี กล่าวเพิ่มเติมว่า นอกจากนี้กระทรวงพลังงานได้มีการอุดหนุนราคาน้ำมันผ่านกองทุนน้ำมันเชื้อเพลิง ซึ่งล่าสุดมีการใช้วงเงินไปแล้วกว่า 112,000 ล้านบาททำให้สถานะของทางกองทุนติดลบอยู่ที่ 72,000 ล้านบาท อย่างไรก็ตาม ยืนยันว่ารัฐบาล จะดูแลเรื่องดังกล่าวและบริหารจัดการเพื่อช่วยลดภาระประชาชน ควบคู่ไปกับการผลักดันให้เกิดการใช้รถไฟฟ้าหรือ EV ให้มากขึ้นในอนาคต เพื่อให้เกิดความยั่งยืนด้านพลังงาน รวมไปถึงการกระตุ้นการใช้พลังงานหมุนเวียนลดการใช้พลังงานจากฟอร์ดซิลด์ เพื่อลดต้นทุนทั้งในการผลิตไฟฟ้าและการใช้ชีวิตประจำวันของประชาชน สนับสนุนการลดการปล่อยก๊าซเรือนกระจกและก๊าซคาร์บอนไดออกไซด์ เพื่อลดปัญหามลพิษ และรักษาสิ่งแวดล้อม
ทั้งนี้ ราคาน้ำมันของหลายประเทศในอาเซียนก็ปรับตัวสูงขึ้น ได้แก่ ราคาน้ำมันเบนซินอ้างอิง ณ วันที่ 16 พฤษภาคม 2565 ประเทศไทยขายอยู่ที่ 41.95 บาท/ลิตร กัมพูชา 48.33 บาท/ลิตร และสิงคโปร์ 79.40 บาท/ลิตร ส่วนราคาน้ำมันดีเซลอ้างอิง ณ วันที่ 16 พฤษภาคม เช่นกัน ประเทศไทยขายอยู่ที่ 31.94 บาท/ลิตร กัมพูชา 47.05 บาท/ลิตร และสิงคโปร์ 75.92 บาท/ลิตร โดยพล.อ.ประยุทธ์ จันทร์โอชา นายกรัฐมนตรีกำชับให้รัฐบาลติดตามประเมินสถานการณ์อย่างใกล้ชิด และต่อเนื่อง เพื่อหาแนวทางการช่วยเหลือให้เกิดประโยชน์สูงสุดกับประเทศชาติ และประชาชน ในระยะต่อไป
วันพุธที่ 8 ธันวาคม 2564
กรมการขนส่งทางบก จัดกิจกรรมจิตอาสา "รู้รักสามัคคี รักษ์สิ่งแวดล้อม พัฒนาคุณภาพ"
ภายใต้โครงการปรับปรุงภูมิทัศน์เกาะกลางถนน กรมการขนส่งทางบก
วันนี้ (8 ธ.ค.64) ณ บริเวณเกาะกลางถนน กรมการขนส่งทางบก นายจิรุตม์ วิศาลจิตร อธิบดีกรมการขนส่งทางบก เป็นประธานเปิดกิจกรรมจิตอาสา "รู้รักสามัคคี รักษ์สิ่งแวดล้อม พัฒนาคุณภาพ" ภายใต้โครงการปรับปรุงภูมิทัศน์เกาะกลางถนน กรมการขนส่งทางบก เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ 5 ธันวาคม 2564 โดยมี นางพรรณี พุ่มพันธ์ รองอธิบดีกรมการขนส่งทางบก พร้อมด้วยผู้บริหาร ข้าราชการ พนักงานราชการ และลูกจ้างกรมการขนส่งทางบก เข้าร่วมกิจกรรมดังกล่าว
วันพฤหัสบดีที่ 22 กรกฎาคม 2564
รมช.ธรรมนัส จับมือ ส.ป.ก. และ พด. เร่งขับเคลื่อนปลูกฟ้าทะลายโจร กระชายขาว สมุนไพรสู้โควิด-19
รมช.ธรรมนัส จับมือ ส.ป.ก. และ พด. เร่งขับเคลื่อนปลูกฟ้าทะลายโจร กระชายขาว สมุนไพรสู้โควิด-19
ร้อยเอกธรรมนัสพรหมเผ่ารัฐมนตรีช่วยว่าการกระทรวงเกษตรและสหกรณ์เปิดเผยภายหลังมอบนโยบายในการปลูกพืชสมุนไพรฟ้าทะลายโจร ว่าจากสถานการณ์ในปัจจุบันมีการแพร่ระบาดของเชื้อไวรัลโควิด-19เป็นจำนวนมากพืชสมุนไพรที่มีในประเทศไทยได้รับความสนใจหันมาใช้ประโยชน์โดยเฉพาะในช่วงนี้ทางกระทรวงเกษตรและสหกรณ์พร้อมที่จะให้การสนับสนุนในการสำรวจพื้นที่การเพาะปลูกเช่นคุณภาพของดินและน้ำรวมถึงสภาพภูมิอากาศและพร้อมที่จะช่วยในการแนะนำความรู้ในการเพาะปลูก
“จากสถานการณ์ในปัจจุบันการแพร่ระบาดของไวรัลโควิด-19นั้นรวดเร็วและมีจำนวนผู้ติดเชื้อมากขึ้นสมุนไพรไทยโดยเฉพาะฟ้าทะลายโจรจึงเป็นหนึ่งในทางเลือกที่สามารถนำไปใช้ในการรักษาผู้ป่วยโรคโควิด-19ทางกระทรวงเกษตรฯจึงสนับสนุนให้ทางสำนักงานการปฏิรูปที่ดิน(ส.ป.ก.)จึงจะใช้ศูนย์ส่งเสริมและขยายพันธุ์ในเขตปฏิรูปที่ดินจำนวน5ศูนย์และศูนย์สมุนไพรแบบครบวงจรที่อ.แม่มอกจ.ลำปางในการปลูกต้นกล้าฟ้าทะลายโจร ขิงข่ากระชายขาวและตะไคร้ซึ่งในแต่ละศูนย์จะผลิตต้นกล้าได้อย่างน้อย100,000กล้าพร้อมนำไปแจกจ่ายให้แก่เกษตรกรกว่า30,000รายและจะให้ทางกรมพัฒนาที่ดินเข้าช่วยสนับสนุนในการให้ความรู้เกี่ยวการใช้ดินและน้ำนำนวัตกรรมใหม่ๆมาส่งเสริมในการผลิตและจะให้ทางกองทุนการปฏิรูปที่ดินเพื่อเกษตรกรรมเป็นผู้รับซื้อผลผลิตที่ได้เพื่อนำไปแจกจ่ายให้ประชาชนต่อไป”ร้อยเอกธรรมนัสกล่าว
ทั้งนี้ฟ้าทะลายโจรที่ใช้ในการรักษาโควิด-19เพราะจากผลการวิจัยหลายแห่งได้ระบุถึงสรรพคุณในการป้องกันและรักษาโควิดได้เนื่องจากมีสารสำคัญคือแอนโดรกราโฟไลด์(Andrographolide)มีสรรพคุณสามารถลดความรุนแรงของโรคในผู้ป่วยโรคโควิด-19ที่มีอาการไม่หนักได้ซึ่งในขณะนี้ฟ้าทะลายโจรขาดตลาดอย่างมากเพราะประชาชนเริ่มมั่นใจในตัวสมุนไพรมากขึ้นดังนั้นนี่จะเป็นอีกทางเลือกหนึ่งในการรักษาและนับเป็นโอกาสของเกษตรกรผู้ปลูกพืชสมุนไพรสามารถปลูกฟ้าทะลายโจรให้มีคุณภาพมีสารสำคัญเพียงพอเพื่อแปรรูปผลผลิตจำหน่ายเองหรือจำหน่ายเป็นวัตถุดิบให้กับหน่วยงานที่จะนำไปแปรรูปเป็นยาเพื่อใช้ในการรักษาต่อไปได้
วันจันทร์ที่ 28 มีนาคม 2565
สธ.แจง "ยาฟาวิพิราเวียร์" มีเพียงพอ กระจายต่อเนื่องทุกสัปดาห์ ช่วง 1-2 สัปดาห์ที่ผ่านมา มีการใช้ยามากขึ้น อาจทำให้การบริหารจัดการยาบางพื้นที่ไม่คล่องตัว
รองปลัดกระทรวงสาธารณสุข แจง "ยาฟาวิพิราเวียร์" มีคงเหลือทั่วประเทศ 22.87 ล้านเม็ด ทุกจังหวัดยังมียาคงเหลือในคลังยา สัปดาห์นี้จะกระจายยาเพิ่มอีก 15 ล้านเม็ด แต่บางพื้นที่มีจำนวนผู้ติดเชื้อเพิ่มมากขึ้นจึงทำให้การบริหารจัดการยาไม่คล่องตัว
รองปลัดกระทรวงสาธารณสุข แจง "ยาฟาวิพิราเวียร์" มีคงเหลือทั่วประเทศ22.87 ล้านเม็ด ทุกจังหวัดยังมียาคงเหลือในคลังยา สัปดาห์นี้จะกระจายยาเพิ่มอีก 15 ล้านเม็ด แต่บางพื้นที่มีจำนวนผู้ติดเชื้อเพิ่มมากขึ้นจึงทำให้การบริหารจัดการยาไม่คล่องตัว หากโรงพยาบาลมีแนวโน้มยาจะไม่พอใช้ แจ้งขอเพิ่มเติมจากสำนักงานสาธารณสุขจังหวัดได้ โดยแนวทางการใช้ยาให้เป็นไปตามแนวทางการรักษาของกรมการแพทย์ ซึ่งที่ผ่านมาในเขตสุขภาพที่ 4, 5, 6 รวม 24 จังหวัด พบมีผู้ป่วยที่ต้องใช้ยาเพียง 26%
วันนี้ (28 มีนาคม 2565) นพ.ธงชัย กีรติหัตถยากร รองปลัดกระทรวงสาธารณสุข กล่าวถึงกรณีมีข่าวยาฟาวิพิราเวียร์ที่ใช้รักษาผู้ป่วยโควิด 19 ไม่เพียงพอ ว่า ยืนยันขณะนี้ประเทศไทยยังมียาฟาวิพิราเวียร์เพียงพอในการดูแลผู้ป่วยโควิด 19 โดยมอบให้องค์การเภสัชกรรมเป็นผู้จัดหา ตั้งแต่ช่วงเดือนกุมภาพันธ์-เมษายน 2565องค์การเภสัชกรรมได้ผลิตและจัดหายาฟาวิพิราเวียร์เข้ามารวม128.1 ล้านเม็ด เฉพาะช่วงวันที่ 1-28 มีนาคม 2565มีการผลิตและจัดหายาแล้ว 73.9 ล้านเม็ด ส่งกระจายยาให้ทุกจังหวัดทั่วประเทศ 72.52 ล้านเม็ด ข้อมูลถึงวันที่28 มีนาคม 2565 คงเหลือยาทั่วประเทศ 22.87 ล้านเม็ด โดยพื้นที่ กทม.มียาคงเหลือมากที่สุด 5.12 ล้านเม็ดรองรับผู้ป่วยได้ 1.02 แสนราย ขณะที่จังหวัดอื่นๆ มียาคงเหลือเพียงพอรองรับผู้ป่วยเช่นกัน ทั้งนี้ ส่วนกลางมีการจัดหายา และกระจายยาให้แก่ทุกจังหวัดอย่างต่อเนื่องทุกสัปดาห์ โดยช่วงวันที่ 29 มีนาคม - 2 เมษายน 2565จะมียาอีก15 ล้านเม็ด วันที่ 3-9 เมษายน 2565 อีก 11.6 ล้านเม็ด และวันที่ 10-16 เมษายน 2565 จำนวน 20 ล้านเม็ด
"ทุกจังหวัดได้รับการกระจายยาฟาวิพิราเวียร์สำหรับใช้รักษาผู้ป่วยโควิด 19 อย่างต่อเนื่อง แต่ช่วง 1-2 สัปดาห์ที่ผ่านมาบางพื้นที่มีจำนวนผู้ติดเชื้อเพิ่มมากขึ้น จึงทำให้การบริหารจัดการยาไม่คล่องตัว หากโรงพยาบาลใดพบแนวโน้มว่ายาฟาวิพิราเวียร์จะไม่พอใช้ สามารถแจ้งไปยังสำนักงานสาธารณสุขจังหวัดเพื่อบริหารจัดการยาให้โรงพยาบาลมีใช้อย่างต่อเนื่องได้ สำหรับการใช้ยาจะเป็นไปตามแนวทางการรักษาโรคโควิด 19 ของกรมการแพทย์ ที่กำหนดโดยคณะแพทย์ผู้เชี่ยวชาญ รวมถึงหลักการใช้ยาอย่างสมเหตุสมผล หากผู้ป่วยไม่มีอาการหรือไม่มีความเสี่ยงจะไม่จำเป็นต้องได้รับยาต้านไวรัส โดยแพทย์อาจพิจารณาให้ยารักษาตามอาการหรือยาฟ้าทะลายโจร ซึ่งจากการติดตามการรักษาผู้ป่วยในเขตสุขภาพที่ 4, 5, 6 รวม 24 จังหวัด พบว่ามีผู้ป่วยที่อยู่ในเกณฑ์ต้องได้รับยาฟาวิพิราเวียร์เพียง 26% นอกจากนี้ กระทรวงสาธารณสุขยังจัดหายารักษาอื่นๆ ได้แก่ ยาเรมดิซิเวียร์ ยาโมลนูพิราเวียร์ และยาแพกซ์โลวิด เข้ามาเพิ่มเติม เพื่อให้เป็นทางเลือกสำหรับแพทย์พิจารณาในการรักษาผู้ป่วยให้เหมาะสมกับอาการและปัจจัยเสี่ยงของผู้ป่วยด้วย" นพ.ธงชัยกล่าว
********************************************** 28 มีนาคม 2565
วันอังคารที่ 5 ตุลาคม 2564
นรม. เตรียมลงพื้นที่นครศรีธรรมราชตรวจการบริหารจัดการน้ำและอุทกภัย พร้อมมอบอุปกรณ์และครุภัณฑ์ให้แก่ศูนย์ดิจิทัลชุมชน
นรม. เตรียมลงพื้นที่นครศรีธรรมราชตรวจการบริหารจัดการน้ำและอุทกภัย พร้อมมอบอุปกรณ์และครุภัณฑ์ให้แก่ศูนย์ดิจิทัลชุมชน
นายธนกร วังบุญคงชนะ โฆษกประจำสำนักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีกําหนดการลงพื้นที่ตรวจราชการจังหวัดนครศรีธรรมราช ในวันพฤหัสบดีที่ 7 ตุลาคม 2564 นี้
โดย นายกรัฐมนตรีจะตรวจการบริหารจัดการน้ำในเขตเทศบาลนครนครศรีธรรมราช และตรวจแผนการป้องกันอุทกภัยและการบริหารจัดการน้ำในพื้นที่จังหวัดนครศรีธรรมราช จากนั้น นายกรัฐมนตรีตรวจเยี่ยมศูนย์ดิจิทัลชุมชนตําบลมะม่วงสองต้น โดยจะเป็นประธานในพิธีเปิดและมอบอุปกรณ์และครุภัณฑ์ให้แก่ศูนย์ดิจิทัลชุมชน พร้อมเยี่ยมชมบูธแสดงผลงานที่สำคัญ เช่น เน็ตประชารัฐกับบริการดิจิทัลเพื่อการยกระดับคุณภาพชีวิตประชาชน โดย บริษัท โทรคมนาคมแห่งชาติ จํากัด (มหาชน) (NT) รู้เร็ว รู้ทัน รู้ป้องกันภัยธรรมชาติ โดย กรมอุตุนิยมวิทยา การส่งเสริมการขายและการตลาดผ่านระบบออนไลน์ โดย บริษัท ไปรษณีย์ไทย จํากัด เป็นต้น จากนั้น นายกรัฐมนตรีจะพบปะประชาชนในพื้นที่
"ท่านนายกฯ ห่วงใยในสถานการณ์น้ำทุกพื้นที่ พยายามลงพื้นที่ด้วยตัวเองเพื่อเร่งแก้ปัญหาต่างๆ ให้ทันถ่วงที ซึ่งการลงพื้นที่ จ.นครศรีธรรมราช ในครั้งนี้ก็เพื่อติดตามการเตรียมความพร้อมการบริหารจัดการน้ำ เยี่ยมเยียน เป็นขวัญกำลังใจ ให้กับพี่น้องประชาชนให้ผ่านวิกฤติภัยพิบัติทั้งโควิด-19 และน้ำท่วมไปได้โดยเร็ว" นายธนกร กล่าว
...............
วันพฤหัสบดีที่ 25 สิงหาคม 2565
“กรุงไทย” ล่องใต้จัดโปร ร่วมงาน Thailand Smart Money สุราษฎร์ฯ ชูแนวคิด “ติดปีกไทย สู่ความยั่งยืน”
ธ.กรุงไทยร่วมงานเทศกาลการเงิน-ลงทุน ครั้งที่ 8 (Thailand Smart Money สุราษฎร์ธานี) ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม ระหว่างวันที่ 26 - 28 ส.ค.2565
ธนาคารกรุงไทย มุ่งมั่นขับเคลื่อนธุรกิจด้วยเทคโนโลยีและนวัตกรรม เพื่อยกระดับคุณภาพชีวิตคนไทยให้ดีขึ้นทุกวัน ขอเชิญพบกับข้อเสนอทางการเงินสุดพิเศษใน งานเทศกาลการเงิน-ลงทุน ครั้งที่ 8 (Thailand Smart Money สุราษฎร์ธานี) ภายใต้แนวคิด “ติดปีกไทย สู่ความยั่งยืน : Empower Better Life for All Thais” ด้วยผลิตภัณฑ์การเงินและการลงทุนที่ตอบโจทย์ลูกค้าทุกกลุ่ม ระหว่างวันที่ 26 - 28 สิงหาคม 2565 บริเวณชั้น 1 ห้างสรรพสินค้าเซ็นทรัล สุราษฎร์ธานี
ตื่นตาตื่นใจกับไฮไลท์บริการทางการเงินและโปรโมชันภายในงาน ครอบคลุมสินเชื่อรายย่อย สินเชื่อ SME ได้แก่ สินเชื่อกรุงไทยบ้านให้เงิน เปลี่ยนหลักทรัพย์ให้เป็นเงินก้อนโตได้ง่ายๆ วงเงินกู้สูงสุด 20 ล้านบาท กู้ได้นาน 30 ปี สินเชื่อบ้านกรุงไทย ดอกเบี้ยเริ่มต้นปีแรก 0.75% วงเงินกู้สูงสุด 100% ระยะเวลากู้สูงสุด 40 ปี ฟรีค่าธรรมเนียมยื่นกู้ สินเชื่อกรุงไทย Smart Money สำหรับผู้มีรายได้ประจำ แต่ไม่มีบัญชีเงินเดือนกับธนาคาร ให้กู้วงเงินสูงสุด 5 เท่าของรายได้ ไม่ต้องมีหลักประกัน กู้ได้นาน 5 ปี Krungthai NPA ลดราคาขายสุงสุด 55% ดอกเบี้ยสินเชื่อที่อยู่อาศัย ปีแรก 0.5 %
กรุงไทยในฐานะธนาคารพาณิชย์ชั้นนำของประเทศ และหนึ่งในเสาหลักขับเคลื่อนเศรษฐกิจไทย พร้อมส่งเสริมและสนับสนุนผู้ประกอบการเอสเอ็มอีทุกกลุ่มทุกขนาดเข้าถึงแหล่งเงินทุน ด้วย สินเชื่อฟื้นฟูเพื่อธุรกิจ ดอกเบี้ยพิเศษ 2 ปีแรก ไม่เกิน 2% ต่อปี ผ่อนนานสูงสุด 10 ปี สินเชื่อ Krungthai SME Smart Shop ร้านเล็ก ก็กู้ได้ แค่ใช้แอปพลิเคชัน “เป๋าตัง” และ “ถุงเงิน” ไม่ต้องใช้หลักประกัน วงเงินสูงสุดหลักล้าน นอกจากนี้ ยังมี สินเชื่อกรุงไทยธนวัฏ เพื่อสมาชิก กบข. วงเงินสูงสุด 15 เท่าของเงินเดือน คิดดอกเบี้ยตามจำนวนเงินใช้จริง และเปลี่ยนชีวิตให้เป็นเรื่องง่ายกับ สินเชื่ออเนกประสงค์ เพื่อสมาชิก กบข. วงเงินกู้สูงสุด 5 ล้านบาท ดอกเบี้ยพิเศษเริ่มต้น 6.47% ต่อปี ไม่ต้องมีบัญชีเงินเดือนผ่านกรุงไทย ก็ยื่นกู้ได้ พิเศษ สมัคร บัตรเดบิตกรุงไทย รับ 2 ต่อ ฟรีค่าธรรมเนียมออกบัตร และส่วนลดค่าธรรมเนียมรายปี (ปีแรก)
นอกจากนี้ ธนาคารยังตอบโจทย์การวางแผนด้านสุขภาพและการลงทุน พร้อมรับสิทธิพิเศษ เมื่อซื้อกรมธรรม์ใหม่แนบสัญญาเพิ่มเติมค่ารักษาพยาบาล iHealthy Ultra รับทันที Sport Bag ซื้อประกันภัย PA สุขใจชัวร์ เบี้ยประกันภัย 5,000 บาทขึ้นไป บมจ. กรุงไทยพานิชประกันภัย รับบัตร Starbucks E-Coupon มูลค่า 150 บาท ซื้อผลิตภัณฑ์ประกันวินาศภัย บมจ.ทิพยประกันภัย เบี้ยประกันภัย 5,000 บาทขึ้นไป รับสายรัดข้อมืออัจฉริยะ Mi Band 3 เปิดบัญชี ซื้อ-ขายหลักทรัพย์ผ่าน Wealth me ของ Krungthai XSpring รับฟรี Tops E-Voucher มูลค่า 100 บาท ลงทุน 200,000 บาทขึ้นไป รับฟรีกระเป๋า G2000 และ สมัครบัตรเครดิต KTC รับบัตรกำนัล Starbucks มูลค่า 200 บาท
สำหรับผู้สนใจติดต่อสอบถามข้อมูลเพิ่มเติมได้ที่ ธนาคารกรุงไทยทุกสาขา หรือ Krungthai Contact Center โทร. 02-111-1111
วันพฤหัสบดีที่ 3 กุมภาพันธ์ 2565
ครม. ไฟเขียว ลดเงินสมทบประกันสังคม ม.40 อีก 6 เดือน เริ่ม 1 ก.พ. - 31 ก.ค. 65
.....
ที่ประชุม ครม. (1 ก.พ. 65) เห็นชอบขยายเวลาลดอัตราส่งเงินสมทบของผู้ประกันตน ม. 40 ที่ต้องจ่ายเข้ากองทุนประกันสังคม เป็นเวลา 6 เดือน เริ่มตั้งแต่ 1 ก.พ. – 31 ก.ค. 65 เพื่อบรรเทาความเดือดร้อนในช่วงสถานการณ์โควิด-19 ระบาด และเพิ่มกำลังซื้อให้กับประชาชน โดยมีอัตราส่งเงินสมทบภายหลังปรับลด 3 ทางเลือก
.
ทางเลือกที่ 1 ลดอัตราเงินสมทบเหลือ 42 บาทต่อเดือน จากเดิม 70 บาทต่อเดือน โดยได้ประโยชน์ทดแทนใน 3 กรณี คือ ประสบอันตรายหรือเจ็บป่วย ทุพพลภาพ และเสียชีวิต
.
ทางเลือกที่ 2 ลดอัตราเงินสมทบเหลือ 60 บาทต่อเดือน จากเดิม 100 บาทต่อเดือน โดยได้ประโยชน์ทดแทนใน 4 กรณี คือ ประสบอันตรายหรือเจ็บป่วย ทุพพลภาพ เสียชีวิต และชราภาพ
.
ทางเลือกที่ 3 ลดอัตราเงินสมทบเหลือ 180 บาทต่อเดือน จากเดิม 300 บาทต่อเดือน โดยได้ประโยชน์ทดแทนใน 5 กรณี คือ ประสบอันตรายหรือเจ็บป่วย ทุพพลภาพ เสียชีวิต ชราภาพ และสงเคราะห์บุตร
#ไทยคู่ฟ้า#ร่วมต้านโควิด19
-------------------
วันอังคารที่ 20 กรกฎาคม 2564
"กห. เร่งระดมทรัพยากรเสริมจัดตั้ง รพ.สนามเพิ่มในหน่วยทหาร วอนร่วมรับผิดชอบลดภาระแพทย์พยาบาล"
พล.ท.คงชีพ ตันตระวาณิชย์ โฆษก กห. เปิดเผยถึง สถานภาพ รพ.สนาม ที่ กห.
โดยทุกเหล่าทัพสนับสนุนจัดตั้งขึ้นปัจจุบัน ได้ใช้อาคารสถานที่ในหน่วยทหาร ที่มีที่ตั้งกระจายอยู่ใน กทม.และปริมณฑล รวมทั้งอีก 24 จว.ทั่วประเทศ จำนวน 34 แห่ง รองรับผู้ป่วยได้ 6,135 เตียง ซึ่งกองทัพได้จัดกำลังพล บุคลากรทางการแพทย์ทหาร ทำงานร่วมกับ สธ.และ กทม. ดูแลประชาชนในพื้นที่ชุมชนต่างๆที่มีการแพร่ระบาด เพื่อนำเข้าสู่ระบบการรักษาอย่างต่อเนื่องมา ตั้งแต่ เม.ย.63
นอกจากนั้น กองทัพ ยังได้จัดกำลังทหาร บุคลากรทางการแพทย์ทหาร รวมทั้งเตียง เครื่องนอน และสิ่งอุปกรณ์ต่างๆ เข้าไปเสริมจัดตั้ง รพ.สนามในพื้นที่ต่างๆ เช่น รพ.สนามบุษราคัม รพ.สนามบางขุนเทียน รพ.สนามวัฒนาแฟคตอรี่ สมุทรสาคร และ รพ.สนามอื่นๆ อีก 5 แห่ง
อย่างไรก็ตาม ในวิกฤตของสถานการณ์การแพร่ระบาดของโรคที่ยังรุนแรง พล.อ.ประยุทธ์ จันทร์โอชา นรม.และ รมว.กห. ได้สั่งการให้ทุกเหล่าทัพ ระดมทรัพยากรขยายขีดความสามารถ รพ.สนามที่มีอยู่เดิมและจัดตั้ง รพ.สนามในหน่วยทหารเพิ่มขึ้น เพื่อรองรับผู้ป่วยสีเขียวที่มีเพิ่มขึ้นในพื้นที่ต่างๆอย่างต่อเนื่องโดยเฉพาะ กทม.และปริมณฑล
ซึ่งปัจจุบันทุกเหล่าทัพ อยู่ระหว่างเตรียมพื้นที่และระดมบุคลากรทางการแพทย์แถว 2 และอาสาสมัครเข้ามาช่วย โดยประสานการทำงานร่วมกับสาธารณสุขในพื้นที่อย่างใกล้ชิด ทั้งนี้มีความจำเป็นต้อง เตรียมพื้นที่ให้เหมาะสมแยกจากทหารและชุมชนในหน่วย เพื่อให้การแยกผู้ป่วยควบคุมโรคออกจากชุมชนสามารถจำกัดได้ใน รพ.สนามของหน่วยทหาร พร้อมกันนี้ ได้เตรียมการฝึกอบรมเจ้าหน้าที่เสนารักษ์ประจำหน่วยทหาร เข้าสนับสนุน กทม.และ จว.พื้นที่สีแดงเข้ม ดูแลสถานที่แยกรักษาตัวชุมชน ( Home Isolation )
โฆษก กห.กล่าวยืนยัน ถึงการทำหน้าที่ของกำลังทหารทุกนายในกองทัพว่า ยังสนับสนุนและทำงานร่วมกับ สธ.และหน่วยงานอื่นๆต่อสู้กับโรคระบาดรุนแรงโควิท-19 ที่เกิดขึ้นอย่างต่อเนื่องตั้งแต่ต้นมา โดยถือเป็นภัยคุกคามรูปแบบใหม่ที่มีผลกระทบร้ายแรงกับประชาชนในทุกมิติเป็นวงกว้าง และเป็นเวลาที่เราทุกคนต้องการความร่วมมือร่วมใจเป็นหนึ่งเดียวกันอย่างสูงสุดจากทุกฝ่าย ช่วยกันดูแลกันและกัน ไม่สร้างปัญหาให้สถานการณ์เลวร้ายลง รวมทั้งต้องมีความรับผิดชอบตนเองและสังคมมากขึ้น เพื่อหยุดและ ควบคุมวิกฤตสถานการณ์ครั้งนี้ให้ผ่านไปด้วยกัน
วันอังคารที่ 21 มิถุนายน 2565
ศบค. ปรับพื้นที่เป็นสีเขียวทั่วราชอาณาจักร ให้ถอดหน้ากากได้บางกรณี
วันเสาร์ที่ 18 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
ศบค.ปรับสถานการณ์พื้นที่เป็นระดับเฝ้าระวัง สีเขียว ทั่วราชอาณาจักร พร้อมเห็นชอบข้อเสนอเพื่อเปลี่ยนผ่านสู่ระยะหลังการแพร่ระบาด โดยสถานที่ภายนอกอาคาร ที่โล่งแจ้ง ให้ถอดหน้ากากอนามัยได้ตามความสมัครใจ แต่เมื่ออยู่ร่วมกับบุคคลอื่นและไม่สามารถเว้นระยะห่างได้ให้สวมหน้ากากอนามัย ส่วนภายในอาคาร ให้ถอดหน้ากากอนามัยได้เมื่ออยู่คนเดียว หรือ อยู่ร่วมกับบุคคลอื่นในพื้นที่ไม่แออัด การระบายอากาศดี เว้นระยะห่างได้ กรณีทำกิจกรรมที่จำเป็นต้องถอดหน้ากากอนามัย ขอให้ดำเนินการด้วยความระมัดระวังและสวมหน้ากากอนามัยทันทีเมื่อเสร็จกิจกรรม กลุ่ม 608 ที่ไม่ได้รับวัคซีนครบตามเกณฑ์ ผู้ติดเชื้อโควิด-19 ผู้สัมผัสเสี่ยงสูง ให้สวมหน้ากากอนามัยตลอดเวลาเมื่ออยู่ร่วมกับผู้อื่น ทั้งหมดนี้เริ่ม 1 ก.ค.2565 เป็นต้นไป
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันเสาร์ที่ 15 มกราคม 2565
นายกฯ พอใจแนวโน้มนักศึกษาเลือกเรียนสาขาเกี่ยวเนื่อง 10 อุตสาหกรรมเป้าหมายเพิ่ม หลัง กยศ. มีโครงการลดเงินต้น-ดอกเบี้ย 30-50%ย้ำรัฐบาลเดินหน้าเร่งพัฒนาฝีมือแรงงานเดิมและบัณฑิตจบใหม่
นายกรัฐมนตรีพอใจแนวโน้มนักศึกษาเลือกเรียนสาขาเกี่ยวเนื่อง 10 อุตสาหกรรมเป้าหมายเพิ่ม หลัง กยศ. มีโครงการลดเงินต้น-ดอกเบี้ย 30-50% ย้ำรัฐบาลเดินหน้าเร่งพัฒนาฝีมือแรงงานเดิมและบัณฑิตจบใหม่ป้อนอุตสาหกรรมแห่งอนาคต
วันที่ 15 ม.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ติดตามความคืบหน้าของการพัฒนาแรงงานทั้งแรงงานที่ในระบบปัจจุบันและแรงงานใหม่ที่อยู่ระหว่างการศึกษา ซึ่งได้รับทราบรายงานว่าหลังจากรัฐบาลได้กำหนดให้การส่งเสริมอุตสาหกรรมเป้าหมาย 10 อุตสาหกรรม หน่วยงานที่ดูแลหลักสูตรการพัฒนาฝีมือแรงงาน ตลอดจนสถาบันการศึกษาได้มีการเปิดหลักสูตรเพื่อผลิตบัณฑิตที่ตอบสนองความต้องการของอุตสาหกรรมเป้าหมายมากขึ้น
ขณะที่หน่วยงานที่เกี่ยวข้องกับการผลิตกำลังคนก็ได้ออกโครงการต่าง ๆ เพื่อเพิ่มจำนวนแรงงานที่เป็นที่ต้องการที่สอดรับกับนโยบายมากขึ้น โดยในส่วนของกองทุนเงินให้กู้ยืมเพื่อการศึกษา (กยศ.) ได้มีรายงานว่า กยศ. ดำเนินโครงการส่งเสริมการพัฒนาทุนมนุษย์ เพื่อรองรับ 10 อุตสาหกรรมเป้าหมาย และ 3 โครงสร้างพื้นฐาน ผ่าน กยศ. ระหว่างปีการศึกษา 2562 – 2566 ทำให้มีนักศึกษาทั้งระดับ ปวช. ปวส. และปริญญาตรี เลือกเรียนในสาขาที่เกี่ยวข้องกับ 10 อุตสาหกรรมเป้าหมายและ 3 โครงสร้างพื้นฐานเพิ่มขึ้นอย่างชัดเจน
กยศ. ได้รายงานจำนวนผู้กู้ยืมตามโครงการฯ ว่า ปีการศึกษา 2562 ซึ่งเป็นปีแรกของการดำเนินโครงการมีผู้กู้ยืมทั้งระดับปวช. ปวส. และปริญญาตรี ตามโครงการฯ จำนวน 28,622 คน ปีการศึกษา 2563 จำนวน 29,547 คน และเพิ่มอย่างก้าวกระโดดในปี 2564 เป็น 82,114 คน รวม 3 ปี 140,283 คนรวมเป็นเงินให้กู้ยืม 9,032.36 ล้านบาท
ทั้งนี้ เป็นการเพิ่มขึ้นในส่วนการศึกษาปริญญาตรี ระหว่างปีการศึกษา 2562-2564 จำนวน 13,390 คน 13,118 คน และ 57,621 คน ตามลำดับ รวม 3 ปี 84,129 คน วงเงินกู้ยืมรวม 6,587.63 ล้านบาท ขณะที่สายอาชีพระดับ ปวช. และ ปวส. รวมกันระหว่างปีการศึกษา 2562-2564 มีจำนวนผู้กู้ยืม 15,232 คน 16,429 คน 24,493 คน ตามลำดับ รวม 3 ปี 56,154 คน วงเงินกู้รวม 2,444.72 ล้านบาท
“นายกรัฐมนตรีพอใจกับแนวโน้มจำนวนผู้เลือกเรียนในสาขาที่เป็นที่ต้องการของอุตสาหกรรมเป้าหมาย ซึ่งจะมีส่วนสำคัญในการสร้างความเชื่อมั่นให้กับนักลงทุนที่จะมาลงทุนในอุตสาหกรรมที่รัฐบาลให้การส่งเสริมว่าเรามีจะมีแรงงานสนับสนุนที่เพียงพอ โดยนายกรัฐมนตรีย้ำว่ารัฐบาลจะเร่งรัดโครงการต่าง ๆ เพื่อการ up-skill re-skill แรงงานในระบบปัจจุบัน และผลิตแรงงานใหม่ให้ตอบสนองต่ออุตสาหกรรมแห่งอนาคต โดยปีเป้าหมายสำคัญคือการนำประเทศให้หลุดพ้นกับดักรายได้ปานกลาง” น.ส.ไตรศุลี กล่าว
สำหรับโครงการส่งเสริมการพัฒนาทุนมนุษย์ฯ ของ กยศ. ได้ลดเงินต้นและดอกเบี้ยสำหรับนักศึกษาที่เลือกในสาขาวิชาที่เป็นที่ต้องการของ 10 อุตสาหกรรมเป้าหมาย ได้แก่ อุตสาหกรรมยานยนต์แห่งอนาคต,อิเล็กทรอนิกส์อัจฉริยะ ท่องเที่ยวกลุ่มรายได้ดีและการท่องเที่ยวเชิงสุขภาพ การเกษตรและเทคโนโลยีชีวภาพ แปรรูปอาหาร หุ่นยนต์ การบินและโลจิสติกส์ เชื้อเพลิงชีวภาพและเคมีชีวภาพ ดิจิทัล การแพทย์ครบวงจร และ กลุ่ม 3 โครงสร้างพื้นฐาน ได้แก่ อุตสาหกรรมระบบราง พาณิชย์นาวีและ โลจิสติกส์
โดยผู้จบการศึกษาในสาขาที่กำหนดนี้ กรณีระดับอาชีวศึกษา กยศ. จะคิดอัตราดอกเบี้ยไม่เกิน 0.5% และได้ส่วนลดเงินต้น 50% ส่วนระดับปริญญาตรี กยศ. จะคิดอัตราดอกเบี้ยไม่เกิน 0.5% และได้ส่วนลดเงินต้น 30% โดย กยศ.ดำเนินโครงการนี้ 5 ปีการศึกษา ระหว่างปี 2562-2566
วันพฤหัสบดีที่ 2 กันยายน 2564
รพ.บุษราคัมเปิดหอผู้ป่วยกึ่งวิกฤตทับทิม 32 เตียง
โรงพยาบาลบุษราคัม เปิดหอผู้ป่วยกึ่งวิกฤตทับทิม 32 เตียง ดูแลผู้ป่วยโควิด 19 ที่ต้องให้ออกซิเจนไฮโฟลว์ ลดการเข้าสู่ภาวะวิกฤต ลดการใส่ท่อช่วยหายใจ เริ่มรับผู้ป่วยแล้ววานนี้ 8 ราย เผยแนวโน้มผู้ป่วยรายใหม่ลดลง  สัปดาห์ล่าสุดรับใหม่เฉลี่ยวันละ 76 ราย
โรงพยาบาลบุษราคัม เปิดหอผู้ป่วยกึ่งวิกฤตทับทิม32 เตียง ดูแลผู้ป่วยโควิด 19 ที่ต้องให้ออกซิเจนไฮโฟลว์ลดการเข้าสู่ภาวะวิกฤต ลดการใส่ท่อช่วยหายใจ เริ่มรับผู้ป่วยแล้ววานนี้ 8 ราย เผยแนวโน้มผู้ป่วยรายใหม่ลดลง สัปดาห์ล่าสุดรับใหม่เฉลี่ยวันละ 76 รายจากเดิมวันละกว่า 200 ราย
วันนี้ (2 กันยายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ความคืบหน้าการดำเนินงานของโรงพยาบาลบุษราคัม ว่า สถานการณ์โควิด19 ของไทยมีแนวโน้มดีขึ้น จำนวนผู้ติดเชื้อรายใหม่ลดลง สำหรับผู้ป่วยที่มีอาการกลุ่มสีเหลืองที่เข้ารับการรักษาในโรงพยาบาลบุษราคัมมีจำนวนลดลงเช่นกัน มีผู้ป่วยอยู่ระหว่างการรักษาทั้งสิ้น 1,198 ราย ในช่วงสัปดาห์ที่ผ่านมา (25 – 31 สิงหาคม) มีผู้ป่วยใหม่ลดลงเหลือเพียง 76 รายต่อวัน จากเดิมในเดือนกรกฎาคมรับผู้ป่วยใหม่เฉลี่ยวันละ 281 ราย และเฉลี่ยตลอดทั้งเดือนสิงหาคมวันละ 248 ราย ขณะที่ผู้ป่วยรักษาหายกลับบ้านได้ 282 ราย ซึ่งสูงกว่าจำนวนผู้ป่วยที่รับใหม่ อย่างไรก็ตาม
ยังมีผู้ป่วยส่วนหนึ่งที่มีอาการหนักจำเป็นต้องใช้เครื่องช่วยหายใจหรือให้ออกซิเจนไฮโฟลว์ จึงได้เปิดหอผู้ป่วยกึ่งวิกฤตทับทิม 32 เตียง มีผู้ป่วยแล้ว 8 รายตั้งแต่วานนี้ (1 กันยายน 2564) หลังจากที่ได้เปิดหอผู้ป่วยวิกฤตโกเมน17 เตียงไปเมื่อต้นเดือนสิงหาคม ซึ่งจะช่วยให้ผู้ป่วยกลุ่มนี้ได้รับการดูแลรักษาอย่างใกล้ชิด ช่วยลดการเข้าสู่ภาวะวิกฤตลดการใส่ท่อช่วยหายใจ เพิ่มโอกาสการรอดชีวิตได้ถึงร้อยละ 63
ทั้งนี้ ตั้งแต่ 14 พฤษภาคม - 1 กันยายน2564 โรงพยาบาลบุษราคัมเปิดให้บริการรวม 3,700 เตียงให้การดูแลผู้ป่วยโควิดสะสม20,079 ราย ส่งต่อ 371 ราย ผู้เสียชีวิตสะสม 223 ราย อัตราตายร้อยละ 1.11ส่วนหอผู้ป่วยวิกฤตโกเมน17 เตียง เปิดดำเนินการมา 1 เดือนมีผู้ป่วยสะสม 82 ราย ขณะนี้มีผู้ป่วยใส่ท่อช่วยหายใจ8 ราย ใช้ออกซิเจนไฮโฟลว์ 3 ราย และหอผู้ป่วยกึ่งวิกฤตทับทิม 32 เตียง รับผู้ป่วยแล้ว 8 ราย
******************************** 2 กันยายน 2564